Urezni enzim
Urezujući enzim (ili urezna endonukleaza) je enzim koji presijeca jedan lanac dvolančane DNK specifičnim prepoznavanjem nukleotidne sekvence poznate kao restrikcijsko mjesto. Takvi enzimi hidroliziraju (presijeku) samo jedan lanac DNK dupleksa, da bi proizveli molekule DNK koje su „urezane“, a ne cijepane. Mogu se koristiti za pojačanje pomaka lanca, urezujuća enzimska reakcija amplifikacije, egzonukleolitska degradacija, stvaranje malih praznina ili urezna translacija. Potonji proces je uspješno korišten za inkorporiranje i radioaktivno označenih i fluorescentnih nukleotida omogućavajući proučavanje specifičnih regija na dvolančanoj DNK. Proučeno je više od 200 enzima za urezivanje, a 13 od njih je komercijalno dostupno i rutinski se koriste za istraživanje i u komercijalnim proizvodima.